অষ্টাদশ শতাব্দীর বাংলা সাহিত্য

অষ্টাদশ শতাব্দীর বাংলা সাহিত্য বা আঠারো শতকের বাংলা সাহিত্য বলতে অষ্টাদশ শতকের মধ্যে বাংলা ভাষায় রচিত সাহিত্যকর্মকে বোঝায়। কিছু সাহিত্য ঐতিহাসিক এই সময়কালকে মধ্য বাংলা সাহিত্যের অন্তর্গত মনে করেন আবার অনেকে একে পৃথক যুগ হিসেবে চিহ্নিত করেন। অষ্টাদশ শতাব্দীতে বঙ্গ সমাজে কিশলয় পর্যায়ে পাশ্চাত্য ভাবধারার প্রবেশ, বঙ্গের প্রশাসনিক শক্তির রূপান্তর, মুদ্রণের প্রসার, বাংলা ভাষার পুনর্গঠন ও গদ্যের বিকাশের ফলে বাংলা সাহিত্য ধর্মীয় এবং নায়ক বন্দনার সীমা অতিক্রম করে সামাজিক বাস্তবতা ও আধুনিক চিন্তার পথে প্রবেশ করে। এই কারণেই এই সময়ের বাংলা সাহিত্যকে বা 'অন্ত্য-মধ্য বাংলা সাহিত্য' বলেও অভিহিত করা হয়।

কিছু সাহিত্য ঐতিহাসিকদের মতে অষ্টাদশ শতাব্দীকে বাংলা সাহিত্যের 'অবক্ষয়ের যুগ' বলা হয়, কারণ এ সময় রাজনৈতিক অস্থিরতার ফলে সাহিত্যিক পৃষ্ঠপোষকতার অভাব, মৌলিক সৃষ্টির সংকট সৃষ্টি হয় এবং ইউরোপীয় শক্তির আগমনে অনুকরণপ্রবণতা, কৃত্রিম ভাষার প্রসার ঘটতে থাকে; যা কোন বৃহদাকার সাহিত্য সৃষ্টির পথে বাঁধা ছিল।

 ঐতিহাসিক প্রেক্ষাপট 

১৮শ শতক বঙ্গের ইতিহাসে এক গভীর পরিবর্তনের যুগ। এই সময়ে রাজনৈতিক, সামাজিক ও সাংস্কৃতিক জীবনে ব্যাপক রূপান্তর ঘটে, যার প্রত্যক্ষ প্রভাব বাংলা সাহিত্যে পড়ে। সম্রাট আওরঙ্গজেবের মৃত্যুর (১৭০৭ খ্রি.) পর মুঘল সাম্রাজ্যের ক্ষমতা ক্রমশ দুর্বল হয়ে পড়ে। কেন্দ্রীয় শাসনের শিথিলতার ফলে বাংলায় স্বাধীন নবাবি শাসনের উত্থান ঘটে। একই সঙ্গে ইউরোপীয় বণিকদের, বিশেষ করে ইংরেজদের, রাজনৈতিক ও অর্থনৈতিক প্রভাব দ্রুত বৃদ্ধি পায়। ১৭৪২ খ্রি. থেকে ১৭৫১ খ্রি. পর্যন্ত বঙ্গে বারংবার  মারাঠা আক্রমণ ঘটতে থাকে, যার ফলে অনেক মানুষ নিজের ভিটে-মাটি ছেড়ে অন্যত্র অভিবাসন করতে বাধ্য হয়। ১৭৫৭ সালের পলাশীর যুদ্ধ বাংলার ইতিহাসে এক গুরুত্বপূর্ণ মোড়, যার ফলে ইংরেজ শাসনের ভিত্তি স্থাপিত হয়। রাজনৈতিক অস্থিরতা, শাসনব্যবস্থার পরিবর্তন ও অর্থনৈতিক শোষণের ফলে সমাজজীবনে অনিশ্চয়তা ও সংকট দেখা দেয়। এই বাস্তবতা সাহিত্যে মানুষের দুঃখ–কষ্ট, হতাশা ও জীবনসংগ্রামের রূপকে ধীরে ধীরে স্থান করে দেয়। ফলে সাহিত্য ধর্মকেন্দ্রিকতা থেকে আংশিকভাবে সরে এসে মানবজীবনমুখী হতে শুরু করে। এই সময়ে মুদ্রণযন্ত্রের প্রাথমিক ব্যবহার, পাশ্চাত্য ভাবধারার আগমন এক নতুন চিন্তাধারার সূচনা ঘটায়। যদিও এর প্রভাব তখনো সীমিত ছিল, তবুও তা আধুনিক বাংলা সাহিত্যের ভিত্তি নির্মাণে সহায়ক হয়। পাশাপাশি লোকসাহিত্য, কবিগান, পাঁচালি ইত্যাদি জনপ্রিয় ধারাগুলি সমাজের সাধারণ মানুষের অনুভূতি ও ভাষাকে সাহিত্যে প্রতিষ্ঠিত করে। এই ঐতিহাসিক পরিস্থিতিতে ১৮শ শতকের বাংলা সাহিত্য মধ্যযুগীয় ঐতিহ্য বহন করেও আধুনিকতার দিকে অগ্রসরমান একটি রূপান্তরধর্মী চরিত্র ধারণ করে। তাই এই যুগের সাহিত্যকে ‘অন্ত্য-মধ্য বাংলা সাহিত্য'-ও বলা হয়।

 মঙ্গলকাব্য 
মঙ্গলকাব্য
 মনসামঙ্গল 

 মনসামঙ্গল কাব্যের প্রধান কবিগণ কবির নাম বাসস্থান/অঞ্চল কাব্য রচনাকাল বিশেষ মন্তব্য রামজীবন বিদ্যাভূষণ  বাঁশখালি, চট্টগ্রাম  ১৭০৩-০৪ খ্রিস্টাব্দ  - সীতারাম দাস  পশ্চিমবঙ্গ  ১৭০৮-০৯ খ্রিস্টাব্দ  - বাণেশ্বর রায়  রাইপুর  ১৭১৯ খ্রিস্টাব্দ  - জীবনকৃষ্ণ মৈত্র  লাহিড়ীপাড়া, বগুড়া  ১৭৪৪ খ্রিস্টাব্দ  সবচেয়ে স্মরণীয় কবি ষষ্ঠীবর দত্ত  শ্রীহট্ট (সিলেট)  অষ্টাদশ শতাব্দীর শেষার্ধ  -জয়িতা দত্ত, সমকালের প্রেক্ষাপটে অষ্টাদশ শতাব্দীর বাংলা সাহিত্য, পৃষ্ঠা: ৭১।

 চণ্ডীমঙ্গল 
 চণ্ডীমঙ্গল কাব্যের কবিগণের বিবরণ কবির নাম কাব্যের নাম বাসস্থান / অঞ্চল রচনাকাল হরিশচন্দ্র বসু  চণ্ডীবিজয়  স্থান অনুক্ত  ১৭৩০ খ্রিস্টাব্দ মুকুন্দ মিশ্র  বাশুলি মঙ্গল  বর্ধমান জেলার কোনো গ্রাম  ১৭৩৫ খ্রিস্টাব্দ মুক্তারাম সেন  সারদামঙ্গল বা ‘অষ্টমঙ্গলার চতুঃপ্রহরী পাঁচালী’  দেয়াঙ্গ গ্রাম, চট্টগ্রাম  ১৭৪৭ খ্রিস্টাব্দ জয়নারায়ণ সেন  চণ্ডীমঙ্গল  জপসা গ্রাম, বিক্রমপুর  অষ্টাদশ শতাব্দীর মধ্যভাগ রামানন্দ যতি/যতী  চণ্ডীমঙ্গল  দেশ বা গ্রামের উল্লেখ নেই  ১৭৬৬ খ্রিস্টাব্দ ভবানীশঙ্কর দাস  মঙ্গলচণ্ডীর পাঞ্চালিকা  চট্টগ্রাম  ১৭৭৯-৮০ খ্রিস্টাব্দ কৃষ্ণজীবন  অভয়ামঙ্গল  অনুক্ত  অনুক্ত দ্বিজ গঙ্গানারায়ণ  ভবানীমঙ্গল  বীরভূম (জন্মস্থান), পৈতৃক নিবাস ছিল বর্ধমানের মোটরী গ্রামে  অষ্টাদশ শতাব্দীর শেষার্ধ অকিঞ্চন চক্রবর্তী  চণ্ডীমঙ্গল  ঘাটাল, মেদিনীপুর (আদি নিবাস); বর্ধমান (কাব্য রচনার সময়)  অষ্টাদশ শতাব্দীর শেষার্ধদত্ত, জয়িতা। সমকালের প্রেক্ষাপটে অষ্টাদশ শতাব্দীর বাংলা সাহিত্য, পৃ. ৭২-৭৩

 ধর্মমঙ্গল 
+ অষ্টাদশ শতাব্দীর উল্লেখযোগ্য কবি ও কাব্য রচনার বিবরণ কবির নাম  বাসস্থান/পরিচয়  কাব্য রচনাকাল (খ্রিস্টাব্দ) ঘনরাম চক্রবর্তী  কৃষ্ণপুর (বর্ধমান)  ১৭১১  নরসিংহ বসু  শাঁখারী গ্রাম (বর্ধমান)  ১৭১৪-১৭ (অসিত বন্দ্যোপাধ্যায়ের মতে ১৭৩৭) রামচন্দ্র বাঁড়ুজ্যে (দ্বিজ রামচন্দ্র)  চামোট, বিষ্ণুপুর  ১৭৩৩ সহদেব চক্রবর্তী  রাধানগর (হুগলী)  ১৭৩৫ প্রভুরাম মুখোপাধ্যায়  অনুক্ত  ১৭৪৭ হৃদয়রাম সাউ  খুরুল গ্রাম (বর্ধমান); পরবর্তী বাসস্থান: উচ্চকরণ (বীরভূম)  ১৭৪৯ মানিকরাম গাঙ্গুলী  বেলডিহা গ্রাম (হুগলী)  ১৭৮১ রামকান্ত রায়  সেহারা গ্রাম (বর্ধমান)  ১৭৮৩দত্ত, জয়িতা। সমকালের প্রেক্ষাপটে অষ্টাদশ শতাব্দীর বাংলা সাহিত্য, পৃ. ৭৬

 শিবায়ন বা শিবমঙ্গল 

 অন্যান্য মঙ্গলকাব্য 

অনুবাদকাব্য

 রামায়ণ 

 প্রধান রামায়ণ অনুবাদকদের তালিকা (ক-ঝ) কবির নাম কাব্যের নাম কবির নিবাস / অঞ্চল রচনাকাল শঙ্কর কবিচন্দ্র  বিষ্ণুপুরী রামায়ণ  পানুয়া গ্রাম, বাঁকুড়া জেলা  ১৭০২ খ্রিস্টাব্দ ফকিররাম কবিভূষণ  অঙ্গদ রায়বার  মল্লভূমি (বাঁকুড়া)  ১৭০৩ খ্রিস্টাব্দ  শিবচন্দ্র সেন  সারদামঙ্গল  কাঁতাদিয়া  অষ্টাদশ শতাব্দী  গঙ্গারাম দত্ত  রামকথা নিবন্ধ  নড়াইল, যশোর জেলা  অষ্টাদশ শতাব্দীর শেষার্ধ  কৃষ্ণদাস পণ্ডিত  শ্রীরাম পাঁচালী  উত্তরবঙ্গ  অষ্টাদশ শতাব্দী  রামানন্দ যতি  রামতত্ত্ব  সুকুমার সেনের মতে ইনিই চণ্ডীমঙ্গল রচয়িতা  ১৭৬২ খ্রিস্টাব্দ  রামানন্দ ঘোষ  রামায়ণ (বা নূতন রামায়ণ)  অম্বিকা গ্রাম, বর্ধমান জেলা  ১৭৮০ খ্রিস্টাব্দ (আনুমানিক)  গঙ্গারাম দত্ত  কাব্যরচনাকাল ১৭৭০  নড়াইল গ্রাম  ১৭৭০ খ্রিস্টাব্দ  জগৎরাম রায়  অদ্ভুত রামায়ণ  ভুলুই গ্রাম, দামোদর নদের দক্ষিণতীর  ১৭৭০ খ্রিস্টাব্দের কিছু আগেজয়িতা দত্ত, সমকালের প্রেক্ষাপটে অষ্টাদশ শতাব্দীর বাংলা সাহিত্য, পৃষ্ঠা: ৮৪-৮৫।

কবিগান

পুঁথিসাহিত্য

আঠারো শতকের শেষের থেকে উনিশ শতকের শুরু পর্যন্ত বাঙালি মুসলমান কবিদের (শায়েরদের) দ্বারা রচিত আরবি, ফারসি, তুর্কি ও হিন্দি শব্দ মেশানো বাংলায় একটি বিশেষ ভঙ্গিতে যে কবিতা লেখা হতো, সেটাই বাংলা সাহিত্যে পুঁথিসাহিত্য নামে পরিচিত।

এই ধারার শুরু হয় মধ্যযুগের একেবারে শেষ দিকে, আর আধুনিক যুগ শুরু হলেও এটি পুরোপুরি হারিয়ে যায়নি। একসময় গ্রামবাংলার মুসলমান সমাজে পুঁথি সাহিত্য খুবই জনপ্রিয় ছিল। তখন পুঁথি পড়ে শোনানো মানুষের বিনোদনের একটি বড় মাধ্যম ছিল, আর সেই রীতিটি আজও কিছু জায়গায় টিকে আছে।

মুদ্রনশিল্প ও ভাষা সুসংগঠনের প্রক্রিয়া

আঠারো শতকের মধ্যভাগ থেকে বাংলা ভাষায় ধারাবাহিকভাবে মুদ্রণ কার্যের সূচনা হয়। এর সঙ্গে সাহিত্যের বাংলা ভাষাকে সুসংগঠিত করার লক্ষ্যে মান্য ব্যাকরণ প্রণয়ন, কেন্দ্রীভূত হরফ বা লিপির সংস্করণ এবং একটি নির্দিষ্ট লেখ্যরীতি প্রবর্তনের প্রক্রিয়া শুরু হয়। গদ্যভাষার বিকাশ ঘটে, বানান ও লিপিতে একরূপতা আসে, পাঠ্যপুস্তক রচনা সম্ভব হয় এবং বাংলা ভাষা শিক্ষা, সাহিত্য ও প্রশাসনিক কাজে ব্যাপকভাবে ব্যবহৃত হতে শুরু করে।

এখনও পর্যন্ত সবচেয়ে পুরাতন বাংলা মুদ্রণের নমুনা পাওয়া গেছে ১৬৮২ সালে প্যারিসে মুদ্রিত একটি গ্রন্থে। তবে বাংলা ভাষায় পূর্ণাঙ্গ মুদ্রণ শুরু হয় এর অনেকে পরে।

 বাংলা গদ্যের প্রারম্ভিক সুসংগঠিত ধারা 

আরও পড়ুন

 আদি আধুনিক যুগে বঙ্গের অর্থনৈতিক ইতিহাস
 আদি আধুনিক যুগে বঙ্গের সামাজিক ইতিহাস
 আদি আধুনিক যুগে বঙ্গের রাজনৈতিক ইতিহাস
 আদি আধুনিক যুগে বঙ্গের সাংস্কৃতিক ইতিহাস
 আদি আধুনিক যুগে বঙ্গের পরিবেশগত ইতিহাস
 প্রারম্ভিক আধুনিক বাংলা সাহিত্য
 একবিংশ শতাব্দীর বাংলা সাহিত্য

 তথ্যসূত্র 

গ্রন্থপঞ্জি








 বহিঃসংযোগ 

বিষয়শ্রেণী:বঙ্গ
বিষয়শ্রেণী:বাংলা সাহিত্য
বিষয়শ্রেণী:ভারতীয় সাহিত্য
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাংলাদেশের সংস্কৃতি
বিষয়শ্রেণী:ভারতীয় সংস্কৃতি
বিষয়শ্রেণী:বাঙালি সংস্কৃতি
বিষয়শ্রেণী:ভাষা অনুযায়ী ভারতীয় সাহিত্য
বিষয়শ্রেণী:জাতিগোষ্ঠী অনুযায়ী সাহিত্য